Skype грешка: Получен е неочакван отговор от сървъра
От Николай (Админ) • юни 30, 2011
От известно време е на лице една много дразнеща грешка, която се показва при всяко стартиране на Skype. Тя се състои в това, че при вписване в Скайп, се изписват моментално две съобщения от Skype Extras Manager.
Първото гласи: Получен е неочакван отговор от сървъра или на английски Unexpected response from server received, а второто Проверяване за налични лицензи или на английски Checking for available licenses.
Потърсих в интернет и видях че и доста други хора имат същия проблем и на много малко места хората са открили решение. Днес проведох малко тестове и установих че проблема не се влияе от операционната система (поне е на лице и в Windows XP и в Windows 7), но се влияе от версията на Skype – при Skype 3 и Skype 4 има проблем, но при Skype 5 (по-точно тествах със Скайп 5.0), няма проблем. Също проблема изчезва и ако си изключите Skype Extras Manager. Днес писах и имейл на поддръжката на Skype и ако случайно ми отговорят и разбера повече информация ще я добавя тук. Ще се радвам ако и вие имате повече информация по въпроса да я споделите в коментарите. За сега мога да предложа две решения на проблема.
1. Преминаване към Skype 5.0
Първото решение на проблема, което открих, е да деинсталирате сегашния си Skype и да инсталирате поне Skype 5.0. Тогава при мен проблема изчезна, дори и при включен Skype Extras Manager.
2. Изключване на Skype Extras Manager (диспечера на екстри)
Ако не желаете да използвате Skype 5 и не ви трябва Skype Extras Manager (повечето хора не го ползват), то можете да го изключите. За да го направите влезте в Скайп с вашите потребител и парола и отидете в менюто Инструменти -> Настройки -> Разширени и след това махнете отметката Пускай автоматично Екстри. Сега излезте и влезте в Скайп и трябва всичко да е наред. Ако случайно не стане, можете да инсталирате Скайп на ново и този път да махнете отметката на Skype Extras (Диспечера на екстри) в прозореца за настройки на инсталацията.
20.07.2011 в 11:52
Както казах по-горе, писах на скайп по въпроса. Те ми отговориха доста бързо и казаха че това може да се дължи на активирана защитна стена (firewall) и също да ъпгрейдна към най-новата версия на skype.
Установих че не е от защитна стена, а по-новата версия на skype вече знаех че решава проблема. После решихме да пробваме с по-нова версия на Extras Manager, но така и не открих начин да инсталирам отделно нов Extras Manager на стар скайп.
Така че си остават горните решения на проблема.
ms sucks каза:
15.11.2011 в 20:29
След като микромеките купиха скайп ти какво очакваш, че няма да тръгнат да проверяват лиценза на бозата ли? И тъй като повечето са кракнати или незнайно променени бози със спрени вредните услуги по подразбиране дава грешка.